Държавен вестник, бр. 66, 2014 г., стр. 109

БРОЙ  66	
Д Ъ Р Ж А В Е Н  В Е С Т Н И К 	
СТР.  109  
година. Годността при служители, преболедували 
от воден плеврит с масивни плеврални сраства­
ния, се определя индивидуално в зависимост от 
степента на настъпилата дихателна и сърдечно-
съдова недостатъчност и естеството им на работа. 
Белодробна туберкулоза (инфилтрат, каверна, 
нодуларна, бронхиектазии, пневмоторакс и др.)
Тук спадат различни форми на вторична бе­
лодробна туберкулоза (ТБК). Вторичната ТБК 
на белите дробове се развива при клинично оз­
дравели от първичната инфекция, когато в белия 
дроб се откриват активни огнища вследствие 
на екзогенна или ендогенна суперинфекция. 
При рентгенологично установено наличие на 
инфилтрат и (или) каверна се приема активност 
на заболяването и се определя фазата на прог­
ресирането му (инфилтриране, разпадане, раз­
сейване). Диагностиката почива и на клинични, 
лабораторни, микробиологични и имунологични 
данни. При установяване на пробив в бронх се 
приема фаза на разпадане. 
При откриване на ТБК във фаза на инфил­
триране, разпадане и разсейване решението за 
кандидатите е негоден. Решение за годност при 
служители, заболели от белодробна туберкуло­
за, се взема след завършване на определения 
срок за лечение в зависимост от: формата на 
заболяването, остатъчните изменения, функцио­
налното състояние на дишането, съпътстващите 
неспецифични заболявания и условията на труд. 
След приключване на лечението служителите 
за срок от 6 до 12 месеца работят при облекчени 
условия на труд (нощен труд, значително физи­
ческо натоварване, професионални вредности и 
излагане на неблагоприятни атмосферни условия).
Оздравителният процес често е свързан с раз­
витие на пневмофиброза, която чрез намаляване 
на дихателната повърхност и деформиране на 
гръдния кош и средостението води до нарушение 
на дихателната функция и до ограничение на 
годността. Ето защо при оценка работоспособ­
ността на болните от белодробна туберкулоза 
важно значение има характеристиката на диха­
телната функция и хемодинамиката (ФИД, АКР, 
хемодинамични показатели и др.).
При развитие на трайна дихателна недостатъч­
ност от I, II степен, масивни плеврални сраства­
ния, тежки фиброзни изменения, бронхиектазии, 
които водят до изразено функционално нарушение 
на дихателната и сърдечно-съдовата функция, 
освидетелстваните по графа 5 са негодни, а по 
графа 6 годността се определя индивидуално.
Годността при освидетелстване на служители, 
при които е извършена резекция (сегментeктомия 
или лобектомия) на бял дроб по повод туберку­
лоза, се определя индивидуално в зависимост 
от функционалното състояние на дихателната 
система и естеството на работа.
Пулмонектомията води до трайна загуба на 
работоспособността и негодност за работа в МВР 
по графи 1, 2 ,4 и 5; индивидуална преценка по 
графи – 3 и 6.
Кандидати със стабилизирана белодробна 
туберкулоза, без остатъчни изменения в белите 
дробове, са годни за работа в МВР, ако от фазата 
на уплътнението са минали 5 години, не са имали 
нов тласък и представят документ от съответния 
ТУБ диспансер, който да удостовери това.
Туберкулоза на нервната система
Годността на кандидатите се решава индиви­
дуално, ако са изминали пет години от началото 
на заболяването. Служителите се преценяват след 
стабилизиране на състоянието в зависимост от 
неврологичния дефицит. 
ТБК на червата, перитонеума и мезентери­
алните лимфни възли
Чревната ТБК е най-често вторична. Измене­
нията са локализирани предимно в терминалния 
илеум, цекум и колон десцендес. Усложненията са: 
стенози с илеус, хеморагии, перфорации, малаб­
сорбция с тънкочревен бактериален свръхрастеж. 
Кандидатите за работа се преценяват пет 
години след приключване на лечението, ако не 
са имали усложнения, нов тласък и представят 
документ от туберкулозен диспансер, провеждал 
лечението им.
Служителите след приключване на лечени­
ето за срок три години работят при облекчени 
условия на труд без физически натоварвания, 
продължителни командировки, професионални 
вредности, неблагоприятни атмосферни условия.
Туберкулоза на костите и ставите
Тук се включват: туберкулозен артрит, костна 
некроза, остеит, остеомиелит, синовит, теноси­
новит, болест на Пот, спондилит и др.
Кандидат-служителите и кандидатите за 
Академията на МВР се решават годни, ако пет 
години след стабилизиране на процеса не са 
имали рецидив и нямат функционални нарушения 
в ставите на крайниците и гръбначния стълб.
Заболелите от костно-ставна туберкулоза 
служители подлежат на продължително лечение, 
след което годността се определя индивидуално 
в зависимост от функцията на засегнатите стави 
и естеството на работата, която изпълняват. 
ТБК на пикочо-половата система
Тук се включват: туберкулозен пиелит, пие­
лонефрит, епидидимит, простатит, тестикулит, 
салпингит, оофорит и др.
Бъбречната туберкулоза е локална и вторична 
изява на общ туберкулозен процес, пренесен по 
кръвен път, който, ако не се лекува, преминава 
в урогенитална инфекция. Оформя се кавернозен 
бъбрек. Стенозата в пиелоуретералния сегмент 
води до тежка пионефроза. 
Лечението с туберкулостатици продължава 
от 6 до 9 месеца (рядко до 24 месеца).
Бъбречната функция е основен критерий за 
определяне на годността за работа в МВР. Кан­
дидат-служителите и кандидатите за Академията 
на МВР се решават като годни, ако пет години 
след началото на заболяването не е регистриран 
рецидив, няма остатъчна структурна патология 
и нарушена функция.
Жените с генитална ТБК провеждат лечение 
6 – 12 месеца и след завършване на лечението 
са ограничено годни за срок от 4 години.